"**เดอะแมนฮูเนเวอร์ลายด์**" (อังกฤษ: The Man Who Never Lied) เป็นเพลงของวงดนตรีอเมริกัน มารูนไฟฟ์ จากสตูดิโออัลบั้มที่สี่ *โอเวอร์เอกซ์โพสด์* (2012) เพลงแต่งโดยแอดัม เลอวีน ไบรอัน เวสต์ และมอเรียส โมกา และผลิตโดยเลอวีน และโนอาห์ "เมลบ็อกซ์" พาสโซวอย ร่วมกับเวสต์ ภายใต้ชื่อว่า สวีตเวสตี เพลงได้รับคำวิจารณ์ด้านบวกจากนักวิจารณ์ โดยเฉพาะท่อนคอรัส หลังจากอัลบั้มออกจำหน่าย เพลงขึ้นอันดับที่เก้าบนชาร์ตซิงเกิลในประเทศเกาหลีใต้ ด้วยยอดขาย 31,977 ซิงเกิล

เบื้องหลังและการผลิต
--------------------

ใน ค.ศ. 2011 มารูนไฟฟ์ออกจำหน่ายสตูดิโออัลบั้มที่สาม *แฮนส์ออลโอเวอร์* ซ้ำ ซิงเกิลแรกจากการออกซ้ำครั้งนี้คือ "มูฟส์ไลก์แจกเกอร์" ร้องรับเชิญโดยนักร้องอเมริกัน คริสตินา อากีเลรา และประสบความสำเร็จเชิงพาณิชย์ ขึ้นอันดับหนึ่งในชาร์ตเพลง 18 ประเทศรวมถึง*บิลบอร์ด*ฮอต 100 ในกลางปี ค.ศ. 2011 วงเริ่มทำสตูดิโออัลบั้มที่สี่ สมาชิกคนหนึ่งในวงมารูนไฟฟ์ เจมส์ วาเลนไทน์ กล่าวกับ*บิลบอร์ด*และเผยแผนในการออกสตูดิโออัลบั้มที่สี่ในต้นปี ค.ศ. 2012 ในวันที่ 22 มีนาคม ค.ศ. 2012 วงนำวิดีโอขึ้นยูทูบ แสดงให้เห็นสมาชิกวงกำลังอัดเสียงในสตูดิโอ ในวันที่ 17 กรกฎาคม ค.ศ. 2012 อัลบั้มออกจำหน่ายภายใต้ชื่อ *โอเวอร์เอกซ์โพสด์*

"เดอะแมนฮูเนเวอร์ลายด์" แต่งโดยนักร้องนำ แอดัม เลอวีน ร่วมกับไบรอัน เวสต์ และมอเรียส โมกา เพลงผลิตโดยเลอวีน ร่วมกับโนอาห์ "เมลบ็อกซ์" พาสโซวอย เวสต์ช่วยเสริมการผลิตภายใต้ชื่อ สวีตเวสตี (Sweetwesty) โนอาห์ พาสโซวอย อัดเสียงเพลง "เดอะแมนฮูเนเวอร์ลายด์" ที่คอนเวย์สตูดิโอส์ ในลอสแอนเจลิส ขณะที่อีริก อายแลนส์ เป็นผู้ช่วยปรับแต่งเสียง เซอร์บัน เกเนีย ผสมเสียงเพลงที่มิกซ์สตาร์สตูดิโอส์ ในเวอร์จิเนียบีช ร่วมกับจอห์น เฮนส์ และฟิล ซีฟอร์ด เป็นวิศวกรผสมเสียงและผู้ช่วยผสมเสียง ตามลำดับ พาสโซวอยเป็นผู้โปรแกรมเสียงและหาคีย์เพลง ขณะที่เวสต์โปรแกรมเสียงกีตาร์และเสียงเสริมอื่น ๆ แมกซ์ มาร์ติน และแซม ฟาร์ราร์ มาช่วยเรื่องคีย์และโปรแกรมเสียง ตามลำดับด้วย

ดนตรีและเนื้อร้อง
-----------------

"เดอะแมนฮูเนเวอร์ลายด์" เป็นเพลงป็อปมีความยาว 3 นาที 25 วินาที แต่งด้วยคีย์ดีเมเจอร์ ในจังหวะ 4 4 (common time) เทมโป 116 จังหวะต่อนาที พิสัยเสียงร้องของเลอวีนกว้างตั้งแต่โน้ตต่ำ A4 ถึงโน้ตสูง B5 ด้านเนื้อร้อง เพลงเล่าเรื่องปัญหาความสัมพันธ์ของตัวเอกซึ่งเขารับบทเป็นคนดีคนหนึ่ง "I was the man who never lied... but I couldn't break your heart like you did yesterday." เนต ชิเนน จาก*เดอะนิวยอร์กไทมส์* กล่าวถึงเพลง "เดอะแมนฮูเนเวอร์ลายด์" ว่า เลอวีนร้อง "เกี่ยวกับการทำลายความซื่อสัตย์สมบูรณ์แบบในตัวเขาเพื่อให้คนรักที่ชวนเขาทะเลาะเหลือแต่ความรู้สึกเจ็บปวด" ร็อบ ชีเฟลด์จาก*โรลลิงสโตน*สรุปว่าในเพลง นักร้องสารภาพว่าความซื่อสัตย์เป็นอุบายที่แย่ที่สุด นักวิจารณ์คนดังกล่าวกล่าวว่า นั่นเป็น "คำคมคลุมเครือในชีวิตจริง แต่มันจะดูสมเหตุสมผลสำหรับคนฉลาด"

การตอบรับ
---------

ซูซาน เบิร์น จาก RTÉ.ie สรุปว่า "ลักกีสไตรก์" "เดย์ไลต์" "เดอะแมนฮูเนเวอร์ลายด์" และ "เลิฟซัมบอดี" อาจได้ออกเป็นซิงเกิล เจเรมี โทมัส จาก 411มาเนีย ติดป้ายเพลงนี้กับเพลง "เพย์โฟน" และ "วันมอร์ไนต์" ให้มี "ตัวเลขที่น่าพอใจ" เนื่องจากเป็นไปได้ว่ามียอดเปิดเพลง "จำนวนพอประมาณ" บรูซ เดนนิล จาก*เดอะซิติเซน*เขียนว่า "เดอะแมนฮูเนเวอร์ลายด์" ร่วมกับเพลง "วันมอร์ไนต์" เป็นหลักฐานว่า "มารูนไฟฟ์ออกผลงานที่มีบางอย่าง (ณ ขณะนี้) ที่พวกเขาภูมิใจนำเสนอ" ในบทวิจารณ์อัลบั้ม*โอเวอร์เอกซ์โพสด์* เฟรเซอร์ แม็กอัลไพน์จากบีบีซีมิวสิกเขียนว่า วงได้ทิ้ง "ความเจ้าอารมณ์ของไก่อ่อนจอมวางมาด" (the strutting cockerel heat) ในซิงเกิล "ดิสเลิฟ" ไปหา "ความสุขสมบูรณ์ชนิดอิ่มตัว" (saturated rave bliss) ในซิงเกิล "เลิฟซัมบอดี" หรือ "เดอะแมนฮูเนเวอร์ลายด์" เนื่องจากผลกระทบของตลาดที่เขาเลือกเป็นกลุ่มเป้าหมาย" คริส เพย์น จากนิตยสาร*บิลบอร์ด*เขียนว่าเพลงทำให้เพลง "ลักกีสไตรก์" แข็งแรง และมีท่อนคอรัสที่น่าจดจำที่สุดในอัลบั้ม*โอเวอร์เอกซ์โพสด์* โรเบิร์ต คอปซีย์ จากดิจิทัลสปายเขียนว่าเพลงทำให้รู้สึก "นิรนาม" ทั้ง ๆ ที่มีท่อนคอรัส "ขนาดเท่าสนามกีฬา"

อ้างอิง
-------

1. ↑  Bell, Crystal (April 16, 2012). "Maroon 5, 'Payphone': Band Releases Song With Wiz Khalifa Off New Album 'Overexposed' (Audio)". *The Huffington Post*. AOL. สืบค้นเมื่อ January 20, 2013.
2. ↑  Corner, Lewis (August 17, 2011). "Maroon 5: 'We want to release new album soon'". Digital Spy. Nat Mags. สืบค้นเมื่อ January 21, 2013.
3. ↑  "Overexposed - June 26th". Maroon5. YouTube. สืบค้นเมื่อ April 10, 2012.
4. ↑  "Overexposed by Maroon 5". iTunes Store (US). Apple. สืบค้นเมื่อ January 21, 2013.
5. 1 2 3 4 5 6
6. ↑  Frederick, Brittany (June 26, 2012). "Album Review: Maroon 5, 'Overexposed'". StarPulse. คลังข้อมูลเก่าเก็บจากแหล่งเดิมเมื่อ 2016-03-22. สืบค้นเมื่อ January 25, 2013.
7. 1 2  "Maroon 5 - The Man Who Never Lied". Musicnotes.com. Universal Music Publishing Group. สืบค้นเมื่อ January 25, 2012.
8. 1 2  Payne, Chris (June 26, 2012). "Maroon 5, 'Overexposed': Track-By-Track Review". *Billboard*. Prometheus Global Media. สืบค้นเมื่อ January 25, 2013.
9. ↑  Chinen, Nate (July 9, 2012). "Albums From Clare and the Reasons and Maroon 5". *The New York Times*. The New York Times Company. สืบค้นเมื่อ January 26, 2013.
10. ↑  Shiefeld, Rob (June 26, 2012). "Overexposed - Album Reviews". *Rolling Stone*. Jann Wenner. สืบค้นเมื่อ January 26, 2013.
11. ↑  Byrne, Suzanne (June 30, 2012). "Maroon 5 - Overexposed". RTÉ.ie. Raidió Teilifís Éireann. สืบค้นเมื่อ June 23, 2013.
12. ↑  Thomas, Jeremy (June 26, 2012). "Maroon 5 - Overexposed Review". 411Mania. คลังข้อมูลเก่าเก็บจากแหล่งเดิมเมื่อ 2013-01-26. สืบค้นเมื่อ January 26, 2013.
13. ↑  Dennill, Bruce (December 12, 2012). "Maroon 5 – Overexposed - Slow transformation". *The Citizen*. Caxton/CTP. คลังข้อมูลเก่าเก็บจากแหล่งเดิมเมื่อ 2013-04-21. สืบค้นเมื่อ January 26, 2013.
14. ↑  McAlpine, Fraser (June 22, 2012). "BBC - Music - Review of Maroon 5 - Overexposed". BBC Music. BBC. สืบค้นเมื่อ January 26, 2013.
15. ↑  Copsey, Robert (June 25, 2012). "Maroon 5: 'Overexposed' - Album review". Digital Spy. Nat Mags. คลังข้อมูลเก่าเก็บจากแหล่งเดิมเมื่อ 2013-02-17. สืบค้นเมื่อ January 23, 2013.

| * ด
* ค
* ก
ซิงเกิลของมารูนไฟฟ์ |
| --- |
| 
* ผลงานเพลง

 |
| *ซองส์อะเบาต์เจน* | 
* "ฮาร์ดเดอร์ทูบรีด"
* "ดิสเลิฟ"
* "ชีวิลบีเลิฟด์"
* "มัสต์เก็ตเอาต์"
* "ซันเดย์มอร์นิง"

 |
| *อิตโวนต์บีซูนบีฟอร์ลอง* | 
* "อิฟไอเนเวอร์ซียัวร์เฟซอะเกน"
* "เมกส์มีวันเดอร์"
* "เวกอัปคอล"
* "โวนต์โกโฮมวิทเอาต์ยู"
* "กูดไนต์กูดไนต์"

 |
| *แฮนส์ออลโอเวอร์* | 
* "มิเซอรี"
* "กิฟอะลิตเทิลมอร์"
* "เนเวอร์กอนนาลีฟดิซเบด"
* "แฮนส์ออลโอเวอร์"
* "มูฟส์ไลก์แจกเกอร์"

 |
| *โอเวอร์เอกซ์โพสด์* | 
* "วันมอร์ไนต์"
* "เพย์โฟน"
* "เดย์ไลต์"
* "ลักกีสไตรก์"
* "เดอะแมนฮูเนเวอร์ลายด์"
* "เลิฟซัมบอดี"
* "แซด"
* "ดูอินเดิร์ต"
* "ไวป์ยัวร์อายส์"

 |
| *ไฟฟ์* | 
* "แม็ปส์"
* "แอนิมัลส์"
* "อิตวอสออลเวส์ยู"
* "ชูการ์"
* "ฟีลิงส์"
* "มายฮาร์ตอิสโอเพน"
* "ดิสซัมเมอส์กอนนาเฮิร์ตไลก์อะมาเธอร์ฟักเกอร์"

 |
| *เรดพิลล์บลูส์* | 
* "โดนต์วอนนาโนว์"
* "โคลด์"
* "วอตเลิฟเวอส์ดู"

 |
| 
* **หมวดหมู่ หมวดหมู่**

 |